kurumikz/Cleaned-Kazakh-Wikipedia huggingface dataset:
Футболдан әлем біріншілігінің кубогы

Әлем біріншілігінің кубогы (ағыл. The World Cup, фр. Coupe du Monde) — әлем чемпионатының бас жүлдесі, жеңімпаздарға келесі әлем чемпионатына дейін иеленіп тұруға беретін алтын кубок. 1930-70 жылдары Жюль Риме кубогы, 1974 жылдан соң ФИФА әлем кубогы сарапқа салынады. Жюль Риме кубогы Жюль Риме кубогы әуелде "Жеңіс" деп аталды. 1946 жылы әлем чемпионатының инициаторының құрметіне Жюль Риме деп өзгертілді. Ол француз шебері Абель Лефлердің қолынан шыққан. Салмағы 3,8 келі, биіктігі 35 сантиметр. Алтындатылған күмістен жасалған, лазуриттен құйылған. 1970 жылы Бразилия құрамасы үшінші рет чемпион атанды да кубокты өздеріне мәңгі сақтауға алды. Бірақ 1983 жылы қолды болды да, қайтадан табылмады. Бразилия федерациясы Eastman Kodak компаниясына кубоктың көшірмесін жасатып алады да, 1984 жылы қайтадан сақтауға қойылады. Алтын кубок оған дейін де бір жоғалып табылған. 1966 жылғы чемпионат басталардан 4 ай бұрын Лондонның Вестминстр сарайында тұрған жерінен ұшты-күйлі жоғалып, абырой болғанда артынша бақтың ішінен табылады. 1938-50 жылдары ол кубокты 12 жыл бойы Италия иеленіп тұрды. Себебі, екінші дүниежүзілік соғыс салдарынан 1942, 1946 жылдарға белгіленген чемпионат өткізілген жоқ. ФИФА-ның Италиялың вице-президенті Отторино Барасси римдік банктердің бірінде сақтаулы тұрған жерінен ешкімге сездірмей алып кетіп, өз үйіндегі кереуеттің астына сақтаған екен. Ондағы ойы — кубок ұлтшыл-диктаторлардың қолына түссе олар мүлдем құртады деп қауіптеніпті. Жюль Риме кубогы 9 әлем чемпионатында бас жүлде ретінде сарапқа салынса, соның үшеуінде Бразилия жеңіске жеткен. Одан бөлек Италия мен Уругвай екі реттен, Англия мен ГФР бір реттен ұтып алған. ФИФА әлем кубогы 1974 жылдан бастап жаңа кубок, италиялық скульптор Сильвио Газаниго жасаған кубок сарапқа салына бастады. Биіктігі 36 сантиметрлік кубоктың құрамында 18-караттық алтыннан құйылған, салмағы бес келі шамасында. Төменгі жағына жеңімпаз елдің аты мен ұтып алған жылы жазулы тұрады. Әзірше ол кубоктың қашанға дейін сарапқа салынатыны белгісіз. Жаңа кубок 11 рет сарапқа салынды. Әзірше оның алғашқы жеңімпазы да, соңғы жеңімпазы да Германия құрамасы. Олар үш рет өздеріне сақтауға алды, және де екі рет Аргентина, екі рет Италия, екі рет Бразилия, бір рет Франция, бір рет Испания ұтып алған.
The xx

The XX — 2005 жылы Лондонда құрылған британдық инди-поп тобы. Дебюттік альбомы музыкалдық сынаушылардан жоғары бағаға ие болды. 2010 жылы 7 қыркүйекте Mercury Prize номинациясмен марапатталды. Топтың тарихы Топтың құрылу сәтінде қатысушылар бар жоғы 20 жаста еді. Барлығы лондондық Эллиот орта мектебінде танысып, бірге оқыды. Топ The Future 50 List тізімінде 6-орынның иегері болды. Дебюттік альбомы 2009 жылы 17 тамыз күні Young Turcks Records лейблінде шықты. Топ өздігінен продюсерлік жасады, әуеннің құрылымымен топ қатысушылары Джейми Смит пен Родиэйд Макдональд айналысты. The XХ тобы The Big Pink, Micachu секілді танымал топтармен гастрольдік етті. Альбомның бірінші синглы "Crystalised" британдық iTunes-та "Апта синглы" атағымен шықты. Топтың атақты болып жатқан шағында, топтың гитаристкасы мен клавишницасы Бария Куреши белгілі бір себептермен топтан шығады. The XX тобы Куреши үшін бірнеше концерттерден бас тартады, алайда, алты ай үзілістен кейін нақты кететіні туралы шешім қабылдады. Дебюттік альбомы UK Singles Chart тізімінде 3-орында болады. Екі аптадан кейін альбомның сатылуы платиналық статусқа жетеді(300000 басылымы сатылды). Екінші альбом 2012 жылы 5 қыркүйекте шығып, британдық чарттардың бірінші қатарларында орын алды. 2012 жылы 5 қазанда Ванкуверде өткен концертінен бірінші Солтүстік Американдық туры басталды. Ұлыбританияда дебюттік альбом алтын мәртебеге ие болды, алдымен 10-ға дейін көтерілді, ал Меркурий сыйлығын алғаннан кейін және Ұлыбританияның синглы диаграммасында 3-орынға көтерілді. Екі аптадан кейін сатылымның күрт өсуі нәтижесінде альбом Ұлыбританияда платина мәртебесіне ие болды (300 мың дана сатылды). Coexist тобының екінші альбомы 2012 жылдың 5 қыркүйегінде жарыққа шықты және британдық чарттардың көшін бастады. 2012 жылдың 9 қыркүйегінде топ фестивальде (Bestival) өнер көрсетті және өз қойылымында ең көп аудиторияны жинады. 2012 жылдың 5 қазанында Ванкувердегі концерттен топтың алғашқы Солтүстік-Американдық туры басталды, оның барысында АҚШ пен Мексикада концерттер берілді. 2013 жылдың 23 шілдесінде топ Мәскеуде Crocus City Hall концерт залында концерт берді. Дискография Альбомдар Сингл Клиптер * «Basic Space» * «Crystalised» * «VCR» * «Islands» * «Teardrops» * «Infinity» * «Heart Skipped A Beat» * «Night Time» * «Stars» * «Shelter» * «Chained» * «Fiction» * «On Hold» * «Say Something Loving» * «I Dare You» Деможазылым, кавер, ремикс * «Blood Red Moon» * «Hot Like Fire» (Bonus CD) * «Teardrops» (Bonus CD) * «Do You Mind» (Bonus CD) * «You’ve Got The Love» (Florence and The Machine remix) * «Space Bass» (Jamie xx’s Basic Space remix) * «Intro» Дереккөздер
Биошаймалау

Биошаймалау (микроағзалар арқылы пайдалы қазбаларды өндіру) - кендер мен басқа қатты материалдардан металдарды бөліп алуда прокариоттар мен саңырауқұлақтарды қолдану әдісі. Аталған ағзалардан бөлінетін органикалық қосылыстар қоршаған ортадан металдарды шаймалап, жасушасына сіңіртеді. Бактериаларда осы қабілет, негізінен, жасушадағы электрондарды реттеу үшін эволюция нәтижесінде пайда болған. Кейбір микробтар темір (Fe), мыс (Cu), мырыш (Zn) және алтын (Au) тұрақты заттарымен қатар, уран (U), торий (Th) тұрақсыз атомдарды іске асыра алады. Биошаймалау технологиясының арқасында қазіргі таңда шикізат өндіруші компаниялар металдарды ортасынан шығарып алу үшін ірі бактериялар хемостаттарын тұрғыза алады, ал бұл микробтар мәдениеттерінің кеспектерінен нарыққа лайық, сатуға жарамды металдық қосылыстар алынады. Биоөндіріс дәстүрлі металдар шаймалау тәсілдерімен салыстырғанда экологиялық таза боп келеді. Пайдалы қазбалар өндірісі көптеген ластағыш заттарды, олардың қатарында жылыжай эффектісін туғызатын SO2, NO, N2O, NO2 ауа поллютанттарды, шығарса, биошаймалаудан бөлінетін химикаттарға тек табиғи, бактериялардың ас қорыту нәтижесіндегі бөлінетін газдар жатады. Прокариоттардың металдарды колдануы тек 20 ғасырдың ортасына қарай ашылған. Тарихы Алғашқы танылған биошаймалау жүйесі 1951 жылы, Кеннет Темпл биология ғылымдарының докторы Acidithiobacillus ferrooxidans бактериясының популяциясының темір, мыс және магнийге бай орталарда қарқынды нығайуын байқағанда шығарылған. Ол A.ferrooxidans тың қозғалғыштығы мен өсу жылдамдығы деңгейінің темір концентрациясының артуымен жоғарлауын ашқан. Бактерияның екінші реттік өнімі ортаны қышқылдыққа айналдырса да, өсімі тоқтатылмаған. Кеннет Темплдің эксперименті бактериялардың металдарды сезіп, жасушада қолданысқа ала алатынына көз ашқан. Бұл жаңалық заманауи биошаймалаудың жүйелі дамуына әкелді. Осы жүйе биоремедиацияда, биогидрометаллургияда немесе тіпті металдардың өндіруін саудалық мақсатта қолданыла алады. Саңырауқұлақтардың осы қасиетке ие болуы кейінірек ашылды. Заманауи тәсілдер Биошаймалауды қазіргі таңда көбінесе алтын өндірісінде қолданады. Табиғатта алтын жиі күшән(мышьяк) және пиритпен косылыстарында кездеседі. Микробтар арқылы өндірудің іс жүзінде A. ferrooxidans арсенопиритті солюбилизациядан өткізіп, нәтижесінде таза алтынды береді: 2FeAsS[Au] + 7O 2 + 2H 2 O + H 2 SO 4 → Fe(SO 4 ) 3 + 2H 3 AsO 4 + [Au]. Осы тәсілдің арқасында тіпті кенеусіз кендерді өңдеу табысты салаға айнала алады. Ал биогидрометаллургия дамыған елдердің арасында соңғы жылдардың трендіне айналды. Биошаймалау технологиясы әсіресе Австралия, Оңтүстік Америка және Бразилия мемлекеттерінде қарқынды түрде дамуда.
Тите

Тите, толық есімі Аденор Леонардо Бакши (порт/бра. Adenor Leonardo Bacchi; Tite; 25 мамыр 1961 жыл, Кашиас-ду-Сул) — бразилиялық футболшы, футбол бапкері. 2016 жылдан бері Бразилия құрамасының бас бапкері. Оның басқаруымен құрама 2018 жылғы әлем чемпионатына бірінші болып (турнир қожайыны Ресейді есепке алмағанда) жолдама алды. Карьерасы 1990 жылға дейін ортанқол ғана клубтарда ойнап, 30 жасқа жетпей бапкерлік ғұмырын бастады. 2000 жылдарға дейін онша таныс емес клубтарды жаттықтырды да, жаңа ғасырдан "Гремио", "Коринтианс", "Палмейрас", "Атлетико Минейро" секілді атақты клубтардың тізгінін ұстады. Тіпті табыстарға жетіп, 2016 жылы оның көп жылдық тәжірибесіне сенген Бразилия футбол басшылары Карлос Дунганың орнына ұлттық құрамаға бапкер етіп тағайындады. Алғашқы ойынын 2016 жылы 1 қыркүйекте Эквадорға қарсы өткізіп, 3:0 есебімен жеңіске жетті. Жетістіктері Ойыншы ретінде Гуарани Кампинас * Бразилияның вице-чемпионы: 1986, 1987 * Сан-Паулудың вице-чемпионы: 1988 Бапкер ретінде Веранополис *Риу-Гранди-ду-Сул екінші дивизион чемпионы: 1993 СЭР Кашиас *Риу-Гранди-ду-Сул чемпионы: 2000 Гремио *Бразилия кубогы: 2001 *Риу-Гранди-ду-Сул чемпионы: 2001 Коринтианс *Бразилия чемпионы: 2011, 2015 *Либертадорес: 2012 *Клубтар арасындағы әлем чемпионаты: 2012 *Сан-Паулу чемпионы: 2013 Интернасьонал *Оңтүстік Америка кубогы: 2008 *Дубай кубогы: 2008 Жеке өмірі Әйелінің аты Розмари, бір ұл, бір қызы бар. Ұлы Матьюз футболшы. Титенің алғашқы ұстаздарының бірі — Луиз Фелипе Сколари. Cілтемелер *[http://www.zerozero.pt/treinador.php?id=1009 Профилі]
Панатинаикос (футбол клубы)

«Панатинаикос» (грек. Παναθηναϊκός Αθλητικός Όμιλος) — грек футбол клубы, Афина қаласынан Грек Суперлигасында сынға түседі. Спорттың 24 түріне команда қосатын "Панатинаикос" спорт қоғамына қарасты клуб. Үйдегі ойындарын «Апостолос Николаидис» стадионында өткізеді. АЕК, "Олимпиакос" клубтарымен бірге елдегі ең үздік ұжымдардың бірі саналады. Тарихы Грекияның 20 дүркін чемпионы. Еуротурнирлердегі ең жоғарғы жетістігі — 1971 жылғы УЕФА Чемпиондар Кубогының финалы. Финалға дейін Англияның "Эвертон", Югославияның "Црвена Звезда" клубтарымен кездесті. Екеуін де тек сырт алаңда соғылған доптардың басымдығымен ғана ұта алды, "Эвертонмен" сыртта — 1:1, өзінде — 0:0. Жартылай финалда югославиялық қызыл жұлдыздардан сыртта 1:4 есебімен ойсырай ұтылғанымен, өзінде 3:0 есебімен ұтып, тұңғыш рет финалға шықты. Финалда сол кездегі құрамында Йохан Кройф секілді көш басшысы бар мықты клуб — "Аякстан" ұтылуға мәжбүр болды. Есеп — 0:2. Сол жылғы құрлықаралық кубокқа "Аякс" қатысудан бас тартты да, оның орнына "Панатинаикос" ойнады. Уругвайдың "Насьоналымен" өз алаңында 1:1 есебімен тең ойнап, сырт алаңда 1:2 есебімен ұтылып қалды. Жетістіктері *Грекия чемпионы (20): 1930, 1949, 1953, 1960, 1961, 1962, 1964, 1965, 1969, 1970, 1972, 1977, 1984, 1986, 1990, 1991, 1995, 1996, 2004, 2010 *Грекия кубогы (18): 1940, 1948, 1955, 1967, 1969, 1977, 1982, 1984, 1986, 1988, 1989, 1991, 1993, 1994, 1995, 2004, 2010, 2014 *Грекия суперкубогы (3): 1988, 1993, 1994 *УЕФА Чемпиондар Кубогының финалисі: 1971 *УЕФА Кубогының 1/4 финалисі: 1987/88, 2002/03 *Балқан кубогының жеңімпазы (1): 1978 *Құрлықаралық кубоктың финалисі (1): 1971 Құрамы Дереккөздер
Орибе Перальта

Орибе Перальта Моронес (; 12 қаңтар 1984 жыл, Торреон, Мексика) — мексикалық футболшы, Мексика Ұлттық футбол құрамасы мен "Америка" клубының шабуылшысы. Карьерасы "Морелия" футбол академиясының түлегі. Мексика чемпионатында тұңғыш рет 2003 жылы болашақ клубы "Америкаға" қарсы алаңға шықты. Бұл ойында "Монаркас Морелия" 1:2 есебімен ұтылып қалды. Келесі маусымда бір жылдай "Лионда" ойнап, 33 кездесуде 10 гол соқты. Әзірше ең ұзақ ойнаған клубы "Сантос Лагуна". Сегіз жылдай "Сантос Лагунаның" намысын қорғап, 200 аса ойында алаңға шықты. 2014 жылы қазіргі клубы "Америкаға" ауысты. Ұлттық құрама сапындағы алғашқы голын 2011 жылы 10 тамыз күні АҚШ құрамасының қақпасына соқты. 2014 жылғы әлем біріншілігінде Камерунның қақпасына ойын тағдырын шешкен жалғыз голды енгізді. Жетістіктері Командалық «Леон» *Мексика чемпионы — Клаусура 2004 «Сантос Лагуна» *Мексика чемпионы — Клаусура 2008, 2012 «Америка» *Мексика чемпионы — Апертура 2014 *КОНКАКАФ Чемпиондар Кубогы — 2014/2015, 2015/2016 *Панамерикалық ойындар жеңімпазы — 2011 *Олимпиада чемпионы — 2012 *КОНКАКАФ чемпионы — 2015 Жеке жетістіктері *Панамерикалыөқ ойындардың үздік мергені — 2011 *Апертура турнирінің үздік мергені 2011 *Клаусура турнирінің үздік мергені 2012 *КОНКАКАФ Чемпиондар Лигасының мергені — 2011/2012 (7 гол), 2014/2015 (7 гол) Футболшының профилі *[http://www.soccer.ru/players/23062.shtml Футболшының профилі]
Хавьер Эрнандес

Хавьер Эрнандес Балькасар (; 1 маусым 1988 жыл, Гвадалахара, Мексика), Чичарито есімімен де танымал — мексикалық футболшы, шабуылшы. Карьерасы Карьерасын "Гвадалахара" клубында бастаған. Алғашқы ойынын 2006 жылы Апертура турнирінде "Некакса" клубына қарсы өткізді. 87-минутта алаңға шығып, бес минуттан соң командасының төртінші голын енгізді. 2010 жылы "Манчестер Юнайтедке" ауысты да, алғашқы ресми голын 8 тамыз күні Англия Суперкубогы матчында "Челсидің" қақпасына соқты. Ал Англия чемпионатындағы алғашқы голын 16 қазан күні "Вест-Бромбичтің" қақпасына енгізді. Бұл ойын 2:2 есебімен тең аяқталды. Маусым соңында манкуниандықтар Англия чемпионы атанды. 2014 жылы жазғы ауысымдар маусымы жабылатын күні "Реалға" өтті. Бірақ мадридтік клубтағы негізгі құрамға деген бәсекелестіктің көптігінен көбіне қосалқы құрамда қалды да, 2015 жылы ойын практикасын қайта жетілдіру үшін Германияның "Байеріне" ауысты. 2017 жылы жазда Тұманды Альбионға қайта оралып, "Вест Хэмге" ауысты. Келісім шарт мерзімі 2020 жылға дейін. Ұлттық құрамадағы алғашқы кездесуін 2009 жылы 30 қыркүйекте Колумбияға қарсы өткізді. Тұңғыш голын 2010 жылы 24 ақпан күні Боливияның қақпасына енгізді. Хавьер құрамамен бірге 2010 жылғы әлем чемпионатына барды, топтық турнирдің екінші турында Францияның қақпасына гол соғып, есеп ашты. Бұл ойында мексикалықтар 2:0 есебімен жеңіске жетті. 1/8 финалда Аргентинаның қақпасына да бір доп енгізді, бірақ бұл кездесуде Мексика 1:3 есебімен ұтылып қалды. 2014 жылы да Хавьер әлем чемпионатына қатысты, соңғы турда Хорватияның қақпасына бір доп енгізді (3:1). Жетістіктері Командалық Гвадалахара * Мексика чемпионы: Апертура 2006 * Интерлига чемпионы: 2009 Манчестер Юнайтед * Англия чемпионы (2): 2010/11, 2012/13 * Англия суперкубогы: 2010 Реал Мадрид * Клубтар арасындағы әлем чемпионаты: 2014 Севилья * Еуропа лигасы: 2019/20 Мексикa * КОНКАКАФ Алтын кубогы: 2011 Жекелей * Мексика құрамасының үздік мергені: 48 гол * Мексика Примеросының үздік мергені: 2010 * Сэр Мэтта Басби жүлдесінің иегері: 2010/11 * КОНКАКАФ Алтын кубогының үздік мергені: 2011 * КОНКАКАФ Алтын кубогының үздік футболшысы: 2011 Қызықты деректер Хавьердің нағашы атасы Томас Балькасар 1954 жылғы әлем біріншілігінде Мексика сапында ойнап, Франция қақпасына гол соққан. 2010 жылы жиен немересі оның сол ерлігін қайталап, Юго Льористі қапы қалдырды. Дереккөздер
Бидзинга

Бидзинга (жап. 美人画) — Жапонияның дәстүрлі өнерінде әйел сұлулығын бейнелейтін кескіндеме және графиканың жалпы аты. «Бидзинга» термині әдемі, классикалық Жапон әйелін бейнелеу заманауи өнер тәсілін білдіру үшін пайдалана алады. Әдетте, әйел кимононы киіп тұр. Эдо дәуірінде суреттер көбінесе бидзинга жанрында салынған. Сол кездерде бидзинга Жапония өнердің ортанғы бағыты болып саналған. Бидзинга жасаған суретшілер арасында мына шеберлерді әсіресе белгілеуге болады: Хисикава Моронобу, Китагава Утамаро, Судзуки Харунобу, Тоёхара Тиканобу, Тории Киёнага, Нисикава Сукэнобу, Ито Синсуй, Кайгэцудо Андо. Әдебиет * Hamanoka, Shinji. Female Image: 20th Century Prints of Japanese Beauties. Hotei Publishing 2000. ISBN 90-74822-20-7 Галерея * [http://www.gallery-sakura.com/search/bijinga.html Бидзинга жанрндағы картиналар]
Доменико Фетти

Доменико Фетти (, 1589, Рим — 1623, Венеция) — барокко дәуіріндегі италяндық суретші. Биографиясы 1604–1613 жылы Рим қаласында туылған. Кейіннен 1613 және 1622 жылдар аралығында ол Мантуя қаласында жұмыс істей бастаған, Алғашында Кардинал қамқорлығына, кейіннен Фердинандо I Гонзаганың қамқорлығына алынған. Палаццо Дукале жерінде ол Miracle of the Loaves and Fishes суретін салған болатын. Жаңа өсиеттің репрезентациясын ол өзінің қамқоршысының кабинетінде орындады. Соңында бұл жұмыс жеке мамандық тудырды, және ол мен оның жолдастары оның композицияларын жиі қайталайтын болды. Жұмыстары Fetti's works include: * The Good Samaritan (Metropolitan Museum of Art, New York) * Melancholy (Accademia, Venice) * Emperor Domitian (Louvre) * Eve and Laboring Adam (Louvre) * Angel in the Garden (Louvre) * Jacob's Dream (Kunsthistorisches Museum, Vienna) * Portrait of an Actor (Hermitage Museum, St Petersburg) Галлерея Дереккөздер Сілтемелер * [http://www.wga.hu/frames-e.html?/html/f/feti/ Web Gallery of Art, paintings by Domenico Feti]
Кэти Ледеки

Кэтлин Дженевьев Ледецкий (, 1997 жылы 17-ші наурызда туған, Вашингтон, АҚШ) — Америкалық суға жүзуші, стилі орта және ұзақ қашықтықта еркін жүзуші (200, 400, 800 және 1500 метр). Бес дүркін олимпиада чемпионы және 6 мәрте олимпиада ойындарын ың жүлдегері, 14-мәрте әлем чемпионы атанды. Лондон Олимпиада сы ның 800 метрлік еркін жүзу түрінен 15 жасында алтын медал, Рио-де-Жанейро Олимпиада сы ның еркін жүзу 200, 400, 800 және 4x200 метр түрлерінен 4 алтын және 4x100 метр жүзуден күміс медал жеңіп алды. 2013 жылы Барселона қаласында болған Әлем чемпионатында 16 жасында еркін жүзу 400, 800 1500 және 4x200 метр түрлерінен 4 алтын медал жеңіп алды. Сондай-ақ, 14-мәрте әлем рекордын жаңартты. Әлем рекордтары Сілтемелер * [https://www.olympic.org/katie-ledecky Кэти Ледецкий Олимпиада] – www.olympic.org * [https://www.britannica.com/biography/Katie-Ledecky Encyclopædia Britannica] Encyclopædia Britannica * [http://usaswimming.org/DesktopModules/BioViewManaged.aspx?personidefc9df90-9a42-4929-b305-f94412a9e13c&TabId1453&Mid=10312 Кейти LED] – USASwimming.org * * [http://www.stoneridgeschool.org/page.cfm?p=4802 Кейти LED] – StoneRidgeSchool.org
Кабинет

Кабинет — интеллектуалды жұмыс немесе жазба жұмыстарына арналған бөлме. Мұндай бөлме арнайы жұмысты жасауға арналған заттармен қамтамасыз етілген және мұнда кәсіби жұмыстар жүргізіледі (мысалы: мектеп кабинеті, емдейтін кабинет).Онымен қоса кабинет белгілі бір коллекцияға, залға немесе галереяға арналған бөлме болуы мүмкін. Бөлменің ішінде белгілі бір коллекцияның бөлігі болады (мысалы, Лувр-дың шағын кабинеттері). Этимология Француздың тілінен шыққан cabinet, қысқартылғанда cabine "кабина, будка, каюта". -{саbinet}- Жұмыс бөлмесі Кабинет белгілі бір үйдің жеке бөлмесі ретінде Еуропада жаңа уақыт кезінде пайда болды. Ол қағаздармен жұмыс жасайтын бөлме немесе сол бөлменің иесінің демалыс орны қызметін атқарған.
Жоэль Матип

Жоэль Андре Матип Жоб (; 8 тамыз 1991, Бохум, Германия) — камерундық футболшы, "Ливерпуль" футбол клубы мен Камерун Ұлттық футбол құрамасының жартылай қорғаушысы. Карьерасы Клубтық Карьерасын 1994 жылы "Вейтмар-45" жастар клубында бастап, 1997 жылы "Бохум", 2000 жылы "Шальке" клубына ауысты. Кәсіпқой карьерасы 2009/10 маусымда "Шальке" клубында басталды. Алғашқы матчын 2009 жылы 7 қараша күні "Баварияға" қарсы Мюнхенде өткізіп, бір гол соқты да, командасын жеңілістен құтқарып қалды. 2010/11 маусымда УЕФА Чемпиондар Лигасының 1/4 финалында "Интердің" қақпасына сырт алаңда гол соқты. Бұл ойында "Шальке" 5:2 есебімен жеңіске жетті. 2016 жылы жазда "Ливерпульге" ауысты. Келісім-шарт мерзімі 2020 жылға дейін. "Ливерпульдегі" алғашқы ресми голын 2016 жылы 29 қазан күні "Кристал Пэлас" қақпасына енгізді. Ұлттық құрама Ұлттық құрама сапында 2010, 2014 жылғы әлем чемпионаттарына қатысты. 2014 жылғы әлем чемпионатында үшінші турда Бразилияның қақпасына бір гол соқты. Бұл камерундықтардың осы әлем чемпионатындағы жалғыз голы еді. Жетістіктері Шальке 04 *Германия кубогы: 2010/11 *Германия суперкубогы: 2011 Сілтемелер *[http://www.national-football-teams.com/player/35123.html Футболшының профилі]
Жазғы Олимпиада ойындарындағы садақ ату

Садақ ату алғаш 1900 жылғы жазғы Олимпиада ойындарына қосылды. Садақ ату түрне сексен төрт мемлекеттен қатысты спортшылардын көбіс Франциядан 31 спортшы катысты. 1984 жылдан бері болған ойндардын 34 алтын медальдің 23-ін Оңтүстік Кореялык садақшылар жеңіп алды. Садақ ату спортын Дүниежүзілік садақ ату федерациясы (WA, бұрынғы FITA) басқарады. Тарихы 1900 жылы Парижде өткен екінші Олимпиада ойындарында садақ ату спорты алғаш қосылды. 1904 жылы Сент-Луистің Олимпиадасы нда садақ ату оқиғалары көрсетілді, бірақ АҚШ-тан тыс спортшылар бәсекеге түспеді. "1908 жазғы Олимпиада ойындары, үш лука іс-шаралар өткізілді. 1912 жылы жазғы Олимпиада ойындарында садак ату түр касылды, бірақ 1920 жылы жазғы Олимпиадалық ойындар ына кайта косылды. См. сондай-ақ, * Тізімі Олимпиада жүлдегерлері садақ ату бойынша * Тізімі олимпиада объектілерді садақ ату Сілтемелер * [http://www.olympic.org/uk/athletes/results/search_r_uk.asp Халықаралық олимпиада комитеті базасында іздеу] Сыртқы сілтемелер * [https://www.olympic.org/archery ХОК-Лука] * [http://www.archery.org Бетте Вашингтон]
NF-Board

NF-Board (New Football Federations-Board) — әлемдегі мойындалмаған ұлттық футбол құрамалары мен мемлекет ішіндегі толыққанды тәуелсіздігі жоқ автономиялы республикалардың ұлттық футбол құрамаларын, яғни ФИФА-ға тіркелмеген құрамалаларды біріктіретін халықаралық футбол ұйымы. 2003 жылы Люк Миссонның идеясымен құрылған. Штаб-пәтері Бельгияның Льеж қаласында орналасқан. Қазіргі президенті — Флорент Коста. Тұрақты түрде өтізіліп тұратын ірі әрі басты турнирлері VIVA World Cup деп аталады. Толыққанды мүшелері Жартылай мүшеліктері бар құрамалар Уақытша мүшелер * Қырым татарлары * Қырғызстан * Тәжікстан * Ауғанстан * Шпицберген * Маршалл аралдары * Гагауз * Бразилиа * Квевек * Сарк * Батыс Санкт-Паули * Мапуче * Галапагос аралдары Бұрынғы мүшелері * Валлония * Монако * Гибралтар * Косово Мүшелікке кандидаттар * Науру * Таулы-Бадахшан
Роже Милла

Роже Милла (; толық аты — Альбер Роже Моок Миллер; ; 20 мамыр 1952 жыл, Яунде, Француз Камеруны) — камерундық футболшы, шабуылшы. Екі рет Африканың үздік футболшысы атанған — 1976, 1990. ФИФА 100 тізіміне енген. Әлем чемпионаттары тарихындағы ең жасы үлкен мерген, 1994 жылғы әлем чемпионатында 42 жасында гол соққан. Камерун Ұлттық құрамасында 20 жылдан астам уақыт өнер көрсетіп, 63 матта 28 гол соқққан. Үш бірдей әлем чемпионатына қатысқан (1982, 1990, 1994). Көрсеткіштері Жетістіктері Командалық жетістіктері *Африка чемпионы (1984, 1988); вице-чемпионы (1986). *Афро-Азия куогының жеңімпазы (1985, 1989). *Африка Кубок иелері куьогының жеңімпазы (1975) *Камерун чемпионы (1972). *Камерун кубогы (1974). *Франция кубогыи (1980, 1981). *Реюньон чемпионы (1990). Жекелей жетістіктері *ХХ ғасырдағы Африканың екінші футболшысы. *Камерунның үздік футболшысы (1975, 1976, 1990). *Африка "Алтын добының" иегері (1976, 1990) * 1990 жылғы әлем чемпионатының «Қола бутсы» иегері: 1990 *Камерун құрамасының әлем чемпионаттарындағы үздік мергені: 5 гол Дереккөздер
Айка (фильм)

"Айка" (Ayka, халықаралық атауы — "Менің кішкентайым" ) — 2018 жылғы қойылған драма жанырындағы фильм, режиссері Сергей Дворцевым. Фильм 71-ші Канн халықаралық кинофестивалінің негізгі конкурстық бағдарламасына бәсекеге түсет. Сондай-ақ басты рөлдегі Самал Еслямова үздік актриса үшін марапатқа ие болды.. Сюжет Мәскеуде заңсыз жұмыс істейтін жас қырғыз қызы Айка туралы. Баласын дүниеге әкелген соң, жаңа туған туған нәрестені қалдырып, перзентханадан терезе арқылы қашып кетеді. Тігін бизнесін құруға алған қарызын өтеу үшін жұмыс іздейді. Жұмысты іздеуде де бірнеше әрекеті сәтсіз болады. Жұмыс іздеуден басқа, қызбен оның жерлестерінің заңсыз хостелдегі қиын өмірі, тексеру мен депортация алдында үнемі қорқынышпен өмір сүру жағдайлары көрсетілген. Кредиторлар Айканы Мәскеуден тауып алып, қарызды қайтармаған жағдайда Қырғызстанда қалған сіңілісінің саусақтарын бір-бірден шабамыз деп қорқытады. Кредиторлар кездесу кезінде жақында дүниеге бала әкелгенін айтады. Олар баланы перзентханадан алып, қарызын өтеу үшін нәрестені беруге болатыны жайлы айтады. Бір мезгілде Айканың бойында балаға деген аналық сезімі ояна бастайды. дәл сол уақытта перзентхананың табалдырығын тоздырып, баланы алып кету жөнінде шешім қабылдайды. Фильмнің соңында көпқабатты үйлердің бірінде баласын емізіп отырған жерінен фильм аяқталады. Рөлдерде * Самал Есләмова — Айка * Полина Солтүстік * Андрей Колядов Марапаттары мен номинациялары Дереккөздер Сілтемелер * (ағыл.) Internet Movie Database сайтында (ағыл.) сайтта Internet Movie Database * [http://www.cineuropa.org/f.aspx?tfilm&len&did=352410 "Айка"] Cineuropa сайтында *
Уганда Ұлттық футбол құрамасы

Уганда Ұлттық футбол құрамасы — Халықаралық футбол жарыстарында Уганданың намысын қорғайтын құрама. 1959 жылы Африка Футбол Конфедерациясына, бір жылдан соң ФИФА-ға мүше болды. Тарихы Орталық және Шығыс Африканың күшті құрамаларының бірі. Әзірше әлем чемпионатына қатыспаған. Ал құрлықтың басты турниріне (Африка Ұлттарының Кубогына) бес рет қатысты. 1978 жылғы Африка чемпионатында финалға дейін жетіп, біріншілік қожайындары Гана құрамасынан 1:2 есебімен ұтылып қалды. Осы жоғарғы жетістігінен соң тек 39 жылдан кейін ғана турнирдің финалдық турниріне қатыса алды. 2017 жылғы кубокта топтық турнирден аса алмады. Жетістіктері * Шығыс және орталық Африка чемпионы — 13 рет (1973, 1976, 1977, 1989, 1990, 1992, 1996, 2000, 2003, 2008 , 2009, 2011, 2012) * Финалист — 4 рет (1974, 1982, 1994, 1995) Дереккөздер Сілтемелер *[https://www.fifa.com/associations/association=uga/index.html ФИФА сайтындағы профилі]
Орталық Африка Республикасы Ұлттық футбол құрамасы

Орталық Африка Республикасы Ұлттық футбол құрамасы — Халықаралық жарыстарда Орталық Африканың атынан сынға түсетін құрама. КАФ және ФИФА мүшесі. Әзірше әлем және Африка чемпионаттарына қатыспаған. Құрамы Дереккөздер Сілтемелер *[http://www.fifa.com/associations/association=cta/index.html ФИФА сайтында]
Чад Ұлттық футбол құрамасы

Чад Ұлттық футбол құрамасы — Халықаралық жарыстарда Чадтың атынан сынға түсетін ұлттық құрама. Басқарушы орган — Чад Футбол Федерациясы. ФИФА және КАФ мүшесі. Әзірше әлем және Африка чемпионаттарына қатыспаған. Әлем чемпионаты *1930 — 1998 — қатыспады *2002 — 2018 — іріктеуден өте алмады Африка Ұлттар Кубогы * 1957 — 1990 — қатыспады * 1992 — іріктеуден өте алмады * 1994 — ұсынысын қайтып алды * 1996 — 1998 — қатыспады * 2000 — іріктеуден өте алмады * 2002 — қатыспады * 2004 — 2017 — іріктеуден өте алмады Дереккөздер Сілтемелер *[https://www.fifa.com/associations/association=cha/index.html ФИФА сайтында]
Экваторлық Гвинея Ұлттық футбол құрамасы

Экваторлық Гвинея Ұлттық футбол құрамасы — Халықаралық жарыстарда Экваторлық Гвинеяның атынан сынға түсетін ұлттық футбол құрамасы. Басқарушы ұйым — Экваторлық Гвинея Футбол Федерациясы. ФИФА және КАФ мүшесі.&nbsp; Тарихы Әзірше әлем чемпионатына қатыспаған. Африка Ұлттар кубогына алғаш рет 2012 жылы қатысып, ширек финалға дейін жетті. 2015 жылғы турнир Марокко мен Экваторлық Гвинеяда өткізілді де, екінші рет құрлықтық турнирде бағын сынады. Бұл жолы төртінші орынға табан тіреді. Ең жоғары жетістігі де осы жартылай финал. 2017 жылғы Африка Ұлттары кубогынде іріктеу турнирінен өте алмады. Дереккөздер Сілтемелер *[http://www.fifa.com/associations/association=eqg/index.htmlҚұрама жайлы ФИФА сайтында]
Эритрея Ұлттық футбол құрамасы

Эритрея Ұлттық футбол құрамасы — Халықаралық футбол жарыстарында Эритреяның намысын қорғайтын құрама. Басқарушы ұйым — Эритрея Ұлттық футбол федерациясы. 1998 жылдан бері ФИФА, КАФ ұйымдарымен бірге КЕСАФА субфедерациясына да мүше. Тарихы Құрлықтағы аутсайдер құрамалардың бірі. Ешқашан әлем және Африка чемпионатына қатыспаған. 2018 жылғы сәуір айындағы ФИФА рейтингісінде Ангилья, Бағам аралдары, Тонга құрамаларымен бірге 207-ші орынды бөліп тұр. Қазір рейтингте бір де-бір ұпайы жоқ. 2009 жылы Кенияда өткен КЕСАФА кубогының ширек финалындағы кезекті жеңілістен құрама бұкіл футболшыларымен бірге ғайып болды. Эритреяға тек бапкер мен құрама қарауылы ғана оралды. Біраз уақыттан соң футболшылар Кениядағы тиісті ұйымға жолығып, саяси баспана сұраған. Сілтемелер * [https://www.fifa.com/associations/association=eri/index.html ФИФА сайтында]
Эфиопия Ұлттық футбол құрамасы

Эфиопия Ұлттық футбол құрамасы — Халықаралық футбол жарыстарында Эфиопияның намысын қорғайтын құрама. ФИФА және КАФ мүшесі. 1962 жылғы Африка чемпионы. Тарихы Елдегі футбол ұйымы 1943 жылы құрылып, тоғыз жылдан соң ФИФА-ға тіркелді. Африка Ұлттары кубогы өткізіле бастаған кезде Эфиопия турнирдің басты фавориттерінің бірі болған. 1957 жылы-ақ күміс жүлде иеленді, екі жылдан соң қола жүлдеге қол жеткізді. Бір қызығы, соы екі турнирде бір гол да соққан жоқ. 1957 жылы жартылай финалдағы қарсыласы ОАР жарысқа қатсудан бас тартып, автоматты түрде финалға шықты да, финалда Мысырдан ұтылды. 1959 жылы үш құрама ғана қатысып, турнир топтық кезең тәсілімен өтті де, Эфиопия үшінші орында қалды. 1962 жылы турнирде жеңіп шықты. 1970 жылға дейін турнирге тұрақты қатысты да, кейін мүлдем әлсіреп кетті. 1970 жылдан соң осы күнге дейін Африка кубогының финалдық кезеңіне не-бары үш рет қана шығыпты. Соңғы рет 2013 жылы қатысып, топтан шыға алмады. Ешқашан әлем чемпионатына қатыспаған. Жетістіктер *Африка чемпионы: 1962 *Африканың күміс жүлдегері: 1957 *Африканың қола жүлдегері: 1859 *Орталық және Шығыс Африка чемпионы: 1987, 2004, 2005 Дереккөздер Сілтемелер *[http://www.fifa.com/associations/association=eth/index.html ФИФА сайтындағы профилі]
Оңтүстік Судан Ұлттық футбол құрамасы

Оңтүстік Судан Ұлттық футбол құрамасы — Халықаралық жарыстарда Оңтүстік Суданның намысын қорғайды. Басқарушы орган — Оңтүстік Судан Футбол Қауымдастығы. Тарихы Құрлықтағы ең жас құрамалардың бірі. Елдегі футбол ұйымы 2011 жылы құрылды. Футболшылары оған дейін Біріккен Суданның құрамында ойнаған. Алғашқы ойынын 2011 жылы 10 шілдеде Кенияның "Тускер" клубына қарсы өтікізіп, 1:3 есебімен ұтылып қалды. 2012 жылы 25 мамырда ФИФА-ға тіркелді. Сол жылы 10 шілдеде алғашқы ресми жолдастық ойынын Угандаға қарсы өткізіп, 2:2 есебімен тең түсті. Стадионы Өз алаңындағы матчтарын ел астанасы Джубадағы "Джуба стэдиумда" өткізеді. 1962 жылы ашылған, сыйымдылығы 7000 адам. Жақын келешекте ұлттық құрама үшін 35 000 адамдық үлкен стадион салу жоспары бар. Стадионда 2009 жылы 17 жасқа дейінгі жастар арасында КЕСАФА кубогы өткізілді. Дереккөздер Сілтемелер *[http://wildstat.ru/p/40/ch/all/team1/SSD/ydate/2012 2012 жылдан бергі барлық матчтары]
Серік Сәрсембайұлы Бердалин

Серік Сәрсембайұлы Бердалин (6 шілде, 1947 жыл) — КСРО және қазақстандық футболшы, футбол бапкері. 1995-97 жылдары Қазақстан Ұлттық футбол құрамасының бапкері болған. Қазақтан құрамасының Бақтияр Байсейітов пен Бауыржан Баймұхамедовтен кейінгі үшінші бапкері. Карьерасы Он шақты жыл Қарағанды клубтарында ("Шахтер", "Теміртау") ойнап, 1978 жылы бапкерлік карьерасын Қарағандының "Шахтерін" жаттықтырудан бастады. Ұлттық құраманы 1995-97 жылдары жаттықтырды. Ол құраманы 1996 жылғы Азия Кубонының іріктеуіне дайындады, бірақ көрсеткен нәтижелері сәтсіз болды. 1998 жылғы әлем чемпионатының іріктеуін Ирак пен Пәкістан құрамаларын өз алаңында да, сырт алаңда да жеңіп, жақсы бастағанымен, екінші кезеңде Корея, Жапония, Өзбекстан, БАӘ құрамаларының арасында соңғы орында қалды. 1998 жылы құрама бапкерлігінен босады да, Павлодардың "Ертісіне" бас бапкер боп тағайындалды. 2000 жылы Қарағандыға оралып, кеншілер клубын баптады. 2001-03 жылдары "Есіл" командасына жаттықтырушы болды. Тағы қараңыз * Қазақстан Ұлттық футбол құрамасы 1995 * Қазақстан Ұлттық футбол құрамасы 1996 * Қазақстан Ұлттық футбол құрамасы 1997 Марапаттары Қазақстан Республикасының еңбек сіңірген бапкері және Қазақстан спортының еңбегі сіңген спортшы атанған. 1995 жылы Қазақстанның үздік бапкері номинациясының иегері. Дереккөздер Cілтемелер *[http://footballfacts.ru/players/342067 Жаттықтырушының профилі]
Бангладеш Ұлттық футбол құрамасы

Бангладеш Ұлттық футбол құрамасы — Халықаралық футбол жарыстарында Бангладештің намысын қорғайтын құрама. Басқарушы орган — Бангладеш Футбол Федерациясы. Тарихы Құрама 1972 жылы тәуелсіздік алған соң құрылды. Алғашқы ойынын 1973 жылы Мальдив Республикасына қарсы өткізіп, 2:1 есебімен жеңіске жетті. Келесі жылы ФИФА мен Азия Футбол Конфедерациясына мүше болды. 1980 жылы Азия кубогының финалдық турниріне жолдама алды. Қытай, Сирия, КХДР, Иран құрамаларымен бір топқа түсіп, төрт ойынның төртеуінде де ұтылып қалды. Содан кейін құрама қайтадан Азия кубогына қатысқан емес. Ешқашан әлем чемпионатына қатыспаған. Аймақтық жарыстарға жиі қатысып тұрады. 2003 жылы Оңтүстік Азия турнирінде чемпион атанды. Жетістіктері * Оңтүстік Азия ойындарының жеңімпазы: 1999, 2010 * Оңтүстік Азия чемпионатының жеңімпазы: 2003 * Бангладеш президенті алтын кубогының жеңімпазы:1989 Әлем чемпионаттарында Футболшылары 1947 жылға дейін Британдық Үндістан, 1972 жылға дейін Пәкістан құрамаларының сапында ойнаған. Алғаш рет 1986 жылғы әлем чемпионатының іріктеуіне қатысты. Әзірше финалдық турнирге жолдама алған емес. Сілтемелер *[http://www.fifa.com/associations/associationban/ranking/genderm/index.html ФИФА сайтындағы профилі]
Бруней Ұлттық футбол құрамасы

Бруней Ұлттық футбол құрамасы — Халықаралық футбол жарыстарында Брунейдің атынан сынға түсетін құрама. ФИФА және АФК мүшесі. Басқарушы орган — Бруней футбол қауымдастығы. Әзірше әлем чемпионаты мен Азия кубогының финалдық турниріне қатыспаған. Әлем чемпионаты * 1930 — 1982 — қатыспады * 1986 — іріктеу * 1990 — 1998 — қатыспады * 2002 — іріктеу * 2006 — 2010 — қатыспады * 2014 — дисквалификация * 2018 — іріктеу Азия кубогы * 1956 — 1968 — қатыспады * 1972 — іріктеу * 1976 — іріктеу * 1980 — 2000 — қатыспады * 2004 — іріктеу * 2007 — қатыспады * 2011 — 2019 — іріктеу Сілтемелер *[http://www.fifa.com/associations/associationbru/ranking/genderm/index.html Құрама жайлы ФИФА сайтында]
Бутан Ұлттық футбол құрамасы

Бутан Ұлттық футбол құрамасы — Халықаралық футбол жарыстарында Бутанның намысын қорғайтын құрама. ФИФА және Азия Футбол Конфедерациясының мүшесі. Тарихы Азиядағы аутсайдер құрамалардың бірі. Құрама 1983 жылы құрылды. 2000 жылы ФИФА-ға мүше боп тіркелді. Әлем және Азия кубогының финалдық турнирінде ойнамаған, бірақ САФФ кубогы, Челлендж кубогы секілді аймақтық және рейтингі төмен құрамалар бас қосатын турнирлерге қатысып тұрады. Бірақ әзірше табысқа жеткен емес. Әлем чемпионаттарының іріктеуіне алғаш рет 2015 жылы наурыз айында қатысты. Қарсыластары Шри-Ланканы өз алаңында 1:0 есебімен ұтып, сыртта 2:1 есебімен басым түсті де, келесі сатыға өтті. Екінші раундта сегіз кездесудің бәрінде де ұтылып, бес құраманың ішінде соңғы орында қалды. 2019 жылғы Азия кубогының іріктеуінде де сәтсіз ойнады. Тағы қараңыз * [http://www.imdb.com/title/tt0379419/ The Other Final] — Бутан құрамасы жайлы түсірілген фильм. Дереккөздер Сілтемелер *[http://www.fifa.com/associations/associationbhu/ranking/genderm/index.html Құрама жайлы ФИФА сайтында]
Гонконг Ұлттық футбол құрамасы

Гонконг Ұлттық футбол құрамасы — Халықаралық футбол турнирлерінде, жарыстарында Гонконгтың атынан сынға түсетін құрама. Басқарушы ұйым — Гонконг футбол федерациясы. Тарихы Құраманың тарихы 50-жылдардан бастау алады. Азия кубогының алғашқы төрт турнирінің үшеуіне қатысты. 1956 жылғы өз елдерінде өткен турнирдің алғашқы матчында Израильді 2:1 есебімен ұтып тұрып, соңында екі гол жіберіп алды. Қалған екі қарсыластарымен (Корея және Оңтүстік Вьетнам) бірдей есеппен (2:2) тең ойнап, үшінші орынға жайғасты. Осы қола медал — құраманың осы күнге дейінгі ең үлкен жетістігі саналады. 1964 және 1968 жылғы турнирлерде 4-орын алды. Бір айта кететіні, осы үш турнирде гонконгтықтар бір матчта да жеңіске жетпепті. 1968 жылдан бері әлі Азия кубогына қатысқан жоқ. Бұдан басқа елеулі табысы ретінде 2009 жылғы Шығыс Азия ойындарындағы алтын медалді айтуға болады. Жапонияның өзін тізе бүктіріп, тарихтағы тұңғыш рет халықаралық жарыстарда жеңімпаз атанды. Стадион Құрама өз алаңындағы матчтарын 1952 жылы тұрғызылған Гонконг стадионында өткізеді. Бұл елдегі ең ірі стадион, салынған кездегі сыйымдылығы — 40 адам. 1994 жылы реконструкция жасалды да, сыйымдылығы 28 000 адамға кеміді. Бұл жерде футболмен бірге халықаралық регби турнирлері және түрлі концерттер де өткізіледі. Сондай-ақ «Гонконг Пегасус» футбол клубы да өз алаңындағы кездесулерін осында ойнайды. Бұрынғы атауы — Үкімет стадионы. 1994 жылы Гонконг стэдиум деген атауға ие болды. Жетістіктері *Азия кубогының қола жүлдегері: 1956 *Шығыс Азия Ойындарының жеңімпазы: 2009 Сілтемелер *[https://www.fifa.com/associations/association=hkg/index.html Құрама матчтары жайлы статистикалар]
Сретенка (Павлодар облысы)

Сретенка — Павлодар облысы Шарбақты ауданы, Соснов ауылдық округі құрамында болған ауыл, 2017 жылы таратылған. Географиялық орны Аудан орталығы – Шарбақты ауылынан солтүстікке қарай 32 км-дей жерде. Халқы 1999 жылы тұрғындар саны 186 адам (98 ер адам және 88 әйел адам) болса, 2009 жылы 63 адамды (32 ер адам және 31 әйел адам) құрады. Дереккөздер
Софиевка (Павлодар облысы)

Софиевка — Павлодар облысы Шарбақты ауданы, Соснов ауылдық округі құрамында болған ауыл, 2017 жылы таратылған. Географиялық орны Аудан орталығы – Шарбақты ауылынан солтүстікке қарай 39 км-дей жерде. Халқы 1999 жылы тұрғындар саны 372 адам (178 ер адам және 194 әйел адам) болса, 2009 жылы 72 адамды (34 ер адам және 38 әйел адам) құрады. Дереккөздер
Алессандро Альтобелли

Алессандро Альтобелли (, 28 қараша 1955 жыл, Соннино, Латина, Италия) — италиялық футболшы, шабуылшы. "Интер", "Ювентус", Брешиа", "Латина" клубтарында және Италия құрамасының шабуыл шебінде ойнаған. Карьерасы Карьерасының басым бөлігі Миланның "Интерінде" өтті. 11 маусым үздіксіз клуб сапында ойнап, жүзден аса гол соқты. Ұлттық құрамаға алғаш рет осы "Интерде" ойнап жүріп шақырылды. Құрамадағы алғашқы ойынын 1980 жылы 11 маусымда Италияда өткен Еуропа чемпионатының топтық турнирінде Бельгияға қарсы өткізді. Бұл чемпионатта құрама чемпион болу мақсатына жете алмады, бірақ екі жылдан соң Испанияда өткен әлем чемпионатында чемпион атанды. Бұл турнирде Альтобелли үнемі ойынға тыңнан қосылып отырса да жақсы ойнады, финалдағы ГФР-мен матчта жарақат алған Францеско Грацианидің орнына алаңға шығып, бір гол соқты. 1986 жылғы әлем чемпионатында Альтобелли 4 кездесуде бес гол соқты. Бірақ құрама 1/8 финалдан аса алмады. 1988 жылғы Еуропа чемпионатында Альтобелли құрама капитаны болды, бірақ бір рет қана қарсылас қақпасын дәл көздей алды. Құрама бұл жолы жартылай финалдан аса алмады. 1989 жылы "Брешиаға" қайта оралды (1974-77 жылдары осы клубта ойнап, "Интерге" ауысқан болатын). Бір маусым ойнап, 1990 жылғы әлем чемпионатына баратындар тізіміне қосыла алмаған соң, әлем чемпионатының алдында карьерасын тәмамдады. 1995 жылы Жағажай футболынан Италия құрамасы сапында ойнап, әлем чемпионатында төртінші орын алды, келесі жылы үшінші орынға табан тіреді. Ұлы да футболшы Ұлы Маттиас Альтобелли де футболшы, "Интердің" жастар клубында ойнаған. Қазір Италияның үшінші дивизионындағы "Лекко" командасында доп тебеді. Жетістіктері *Әлем чемпионы — 1982 *Италия чемпионы — 1979/80 *Италия кубогы — 1977/78, 1981/82 Сілтемелер *[http://www.footballplayers.ru/players/Altobelli_Alessandro.html "Әлем футболшылары" порталындағы парақшасы]
Сосновка

Қазақстан: * Сосновка – Абай облысы Бородулиха ауданындағы ауыл. * Сосновка – Ақмола облысы Бурабай ауданындағы ауыл. * Сосновка – Қостанай облысы Әулиекөл ауданындағы ауыл. * Сосновка – Павлодар облысы Шарбақты ауданындағы ауыл. * Сосновка – Солтүстік Қазақстан облысы Қызылжар ауданындағы ауыл. Украина: * Сосновка — Украинаның Львов облысы, Червоноград ауданындағы қала Башқұртстан: * Сосновка – Башқұртстанның Аургазин ауданындағы ауыл. * Сосновка – Башқұртстанның Бижбуляк ауданындағы ауыл. * Сосновка – Башқұртстанның Зилайыр ауданындағы ауыл. * Сосновка – Башқұртстанның Мечетлин ауданындағы ауыл. * Сосновка – Башқұртстанның Мишкин ауданындағы ауыл. Өзен: * Сосновка 2-я – Ресейдегі өзен. Пермь өлкесі жер аумақтарынан ағып өтеді.
Наско Сираков

Наско Сираков (26 сәуір 1962, Стара-Загора, Болгария) — болгар футболшысы, Болгария Ұлттық футбол құрамасының шабуыл шебінде ойнаған. Болгарияның жеті дүркін чемпионы, бес дүркін кубок иегері. Ұлттық құрамада Екі әлем чемпионатына қатысқан, 1986, 1990. 1986 жылы Италиямен ойында 86-минутта гол соғып, құраманы жеңілістен құтқарып кетті. 1994 жылы да Аргентина қақпасына бір гол соқты, бұл кездесуде құрама 2:0 есебімен жеңіске жетті. Сироков 1996 жылғы Еуропа чемпионатына да барды. 23 маусымда Румынияға қарсы өзінің құрама сапындағы соңғы, 78-ші матчын өткізді.. Жетістіктері Жеке * Болгария құрамасының мергендер тізімінде екінші орын. Командалық * 1994 жылғы әлем чемпионатында 4-орын алған. * Болгария чемпионы (7): 1983/84, 1984/85, 1987/88, 1992/93, 1993/94, 1994/95, 1995/96 Дереккөздер
Көлбұлақ

Көлбұлақ — Павлодар облысы Шарбақты ауданы, Жылыбұлақ ауылдық округі құрамындағы ауыл. 2019 жылға дейін қысқарған "Хмельницкий ауылдық округі" құрамында болған. Географиялық орны Аудан орталығы – Шарбақты ауылынан оңтүстік-батысқа қарай 26 км-дей, Маралды көлінен солтүстікке қарай 2,5 км-дей жерде орналасқан. Халқы Дереккөздер
Шоу-бизнес

Шоу-бизнес(; show-ағылшын тілінен аударғанда көрсетілім, қойылым) — ойын-сауық индустриясындағы коммерциялық қызмет. Шоу-бизнес тарихы Шоу бизнес тарихы ежелгі әлемнен бастау алады. Ежелгі Римде гладиаторлар күресі, ал Грецияда олимпиадалық ойындар мен театр өнері болған. Бұндай ойындар көрермендердің көңілінен шығып, халықтың назарына іліге бастайды. Сұраныс арта бастағандықтан іс-шараларды ұймдастырушылар мен қойылым көрсетушілер ойынға табыс үшін қатысуды мақсатқа алады. Жеңіске жеткен адам немесе топ тотализатор арқасында көрсеткен өнері үшін қаржы табады. Шоу бизнес термин болып өткен ғасырдың 20-жылдары Батыс Еуропа елдерінде және АҚШта қалыптасты. Публиканың қошеметіне бөліну үшін көптеген жаңа айла тәсілдер ойлап табылды. Осылайша шоу бизнес өзінің қазіргі даму деңгейіне жетті. Шоу бизнес құрылымы * Қаржы бөлімі * PR бөлімі * Құқықтық бөлім * шығармашылық-басқарма бөлім
Гуам Ұлттық футбол құрамасы

Гуам Ұлттық футбол құрамасы — Халықаралық футбол жарыстарында Гуамның намысын қорғайтын құрама. ФИФА және АФК мүшесі. Басқарушы ұйым — Гуам Футбол Қауымдастығы. Тарихы Құрама алғашқы ойынын 1975 жылы өткізсе де, ФИФА-ға тек 1996 жылы мүше болды. Әлем чемпионатының іріктеуіне 2015 жылы ғана қатыса бастады. Бұған дейін бірнеше рет Азия кубогының іріктеуіне, Оңтүстік Азия ойындарына және Тынық Мұхит ойындарына қатысқан. Басты жетістігі — 1998 жылғы Микронезия ойындарындағы алтын медаль. Бапкерлері * Уилли Макфаул (1999–2003) * Сугао Камбе (2003–2005) * Норио Цукитате (2005–2009) * Казуо Утида (2011–2012) * Гэри Уайт (2012–2016) * Даррен Шаватски (2016–2017) * Карл Додд (2017- ) Стадионы Ұлттық құрама өз алаңындағы матчтарын Хагатна қаласындағы (бұрынғы аты Аганья) кішігірім стадионда өткізеді. Атауы — Ұлттық стадион. Сыйымдылығы 1000 адам. Дереккөздер Сілтемелер *[http://www.fifa.com/associations/associationgum/ranking/genderm/index.html Құрама жайлы ФИФА сайтында]
Йемен Ұлттық футбол құрамасы

Йемен Ұлттық футбол құрамасы — Халықаралық жарыстарда Йеменнің атынан сынға түсетін ұлттық құрама. АФК, ФИФА және Шығыс Азия Футбол Федерациясына мүше. Тарихы Солтүстік Йемен құрамасының ізбасары. 1980 жылдан бері АФК мен ФИФА-ға мүше. Әзірше әлем чемпионаттарының финалдық турниріне қатыспаған. Азиядағы ең нашар құрамалардың бірі. Азия кбогының іріктеулеріне 1984 жылдан бері қатысып келеді. (Оңтүстік Йемен бір рет, 1976 жылғы Азия кубогына қатысқан). 1990 жылы Солтүстік және Оңтүстік Йемен бірікті (Оңтүстік Йеменнің ізбасары жоқ). Азия кубогына 2019 жылы тұңғыш рет қатысты. Сілтемелер * [http://www.fifa.com/associations/association=yem/index.html ФИФА сайтында]
Унаи Эмери

Унаи Эмери Эчегойен; (3 қараша 1971, Фуэнтеррабия, Гипускоа, Испания) — испан футболшысы, футбол бапкері. Тегі — баск. Карьерасы Футболшылық ғұмырында көбіне Испанияның екінші лигасындағы клубтарды ойнады. 2004 жылы тізесінен қатты жарақат алды да, карьерасын аяқтап, бапкерлікке кірісті. 2008 жылға дейін "Лорка Депортиво", "Альмерия" клубтарын баптады. 2008 жылы жазда "Валенсиямен" келісім жасасты. Алғышқы маусымды тәп-туір бастағанымен, маусым соңында 6-шы орынға дейін түсіп кетті. Келесі маусымда "Валенсия" чемпионатты 3-орынмен аяқтады да, Унаи келісім шартты тағы екі жылға созды. Команда 2011/12 жылғы маусымды да үшінші орынмен тәмамдады, бірақ УЕФА Чемпиондар Лигасында сәтсіз ойнап, Унаи командадан кетті. 2012 жылы Мәскеудің "Спартагына" барды. Бірақ сүреңсіз нәтижелерден соң сол жылдың қараша айында-ақ орнын босатты. Екі айдан соң "Севильяның" тізгінін ұстады. Маусым соңында "Севилья" бесінші орынға жайғасты да, УЕФА Еуропа Лигасына жолдама алды. Келесі маусымынан бастап қатарынан үш жыл УЕФА Еуропа Лигасын ұтып алды. Осы жетістіктерден соң Париждің "ПСЖ" клубынан шақырту алды. ПСЖ 2017/18 жылғы маусымда Франция чемпионы атанды да, Франция кубогын ұтып алды. Бірақ УЕФА Чемпиондар Лигасындағы сәтсіздіктен соң (1/8 финалда "Реалдан" ұтылып қалды) маусым соңында командадан кетті. 2018 жылдың 23 маусымында "Арсеналдың" бас бапкері боп тағайындалды. 2019 жылы "Арсенал" УЕФА Еуропа лигасының финалына шықты, бірақ "Челсиден" 0:4 есебімен ойсырай ұтылды. 2019 жылы 27 қарашада УЕФА Еуропа Лигасында өз алаңында "Айнтрахт" клубынан ұтылған соң "Арсеналдан" кетті. Жетістіктері «Севилья» * УЕФА Еуропа Лигасының жеңімпазы (3): 2013/14, 2014/15, 2015/16 «ПСЖ» * Франция чемпионы: 2017/18 * Франция кубогы (2): 2016/17, 2017/18 * Францкз Лигасы кубогы (2): 2016/17, 2017/18 * Франция Суперкубогы (2): 2016, 2017 Статистикасы 28 қараша, 2019 жыл Сілтемелер *[http://www.unai-emery.com/ Унаи Эмеридің жеке сайты]
Эдуарда Вельк

Эдуарда Вельк — қазақстанның жас спортшысы. Ол 2002 жылы 17 сәуірде Кентау қаласында дүниеге келген. Эдуарда жас болса да кішкентайынан каратэ-до шотокан спортымен шұғылданып, Сиднейде өткен каратэ-до шотоканнан әлем чемпионатында 2 дүркін чемпион атанған батыл қыз. Өмірбаяны Эдуарда Денисовна 2002 жылы 17 сәуірде дүниеге келген. 2012 жылы Сиднейде өткен каратэ-до шотоканнан әлем чемпионатында 2 дүркін чемпион болды. Сондай-ақ Орталық Азия чемпионы. 2017 жылы Қырғызстан Республикасының ашық чемпионатының жеңімпазы. Каратэ-до шотоканнан Қазақстан чемпионы. Каратэ-до шотоканнан Қазақстан кубогінің иегері. 2-даннан қара белбеу иегері. Каратэ-до шотоканнан ұлттық құрама мүшесі. Спорт шеберіне үміткер. Дереккөздер
Әсел Егізбайқызы Далиева

Әсел Егізбайқызы Далиева (туыл. 3 қазан 1989 жыл) — Қазақстан Республикасының еңбек сіңірген спорт шебері (тоғызқұмалақ), төрт дүркін әлем чемпионы, Қазақстанның бірнеше дүркін чемпионы. Өмірбаяны Әсел 1989 жылы 3 қазанда Қызылордада дүниеге келген. Тоғыз-құмалақта 9 жасынан бері ойнайды. Әлем чемпионатында әлем чемпионы атанды. Екі жыл өткеннен кейін классикада және блицте тамаша болды. Спорттағы жетістіктері Ол тоғызқұмалақтан Қазақстан еңбек сіңірген спорт шебері атанған жалғыз әрі ұлттық спорт түрлері арасында осы атақты иеленген тұңғыш спортшы. Тоғызқұмалақты тоғыз жасында ойнай бастаған Әсел Далиева он екі жасында - еліміздің ең жас спорт шебері, ал он алты жасында - халықаралық дәрежедегі спорт шебері нормативін орындаған ең жас спортшы атанады. Жиырма жасына дейін жастар арасында республикалық тоғызқұмалақ жарыстарының 6 дүркін жеңімпазы болды. Ал ересектер арасындағы республикалық додаларда 11 мәрте чемпион атанып, көптеген халықарлық жарыстарда жеңіс тұғырына көтеріледі. 2013 жылы Әселге Азияда ойындарының алауын жағу мәртебесі берілді. Шебер спортшы өзі жетістіктерге жетіп қоймай, ұлттық ойынымыздан әлемдік сайыстарға түсетін шәкірттер дайындап үлгерді. Биыл Астанада өтіп жатқан 4-ші Әлем Чемпионатына оқушысы Лина Каримова (ересектер арасындағы ҚР-ның 2-дүркін Чемпионы) қатысып, әлем чемпионы атанды. Ол - 2015 жылдан бері тоғызқұмалақтан жаттықтырушы. Сонымен бірге Дүниежүзілік Тоғызқұмалақ Федерациясы спортшыларының жетекшісі қызметін атқаруда. Әсел Далиева - үнемі ізденіс үстіндегі, кәсіби білігімен қоса білімін үздіксіз ұштап отыратын талапты әрі еңбекқор жас. Қорқыт Ата атындағы Мемлекеттік универстетінің «Дене шынықтыру және спорт мамандығының» бакалавры және Көлік және коммуникациялар академиясының магистрі атағын алған. Ол қазақ тілінен өзге орыс, ағылшын, түрік тілдерін еркін меңгерген. Бос уақытында кітап оқып, теннис ойнап, суда жүзеді. Қазақтың шебер ойыншысының жетістіктері бағаланып, оған Қазақстан Тәуелсіздігінің 20 жылдығы медалі және Қызылорда облысының спорт басқармасының 60 жылдық медалі, ТМД Парламентаралық Кеңесінің «Денешынықтыру, спорт және туризмді дамытудағы ерен еңбегі үшін» белгісі берілген. Сыртқы сілтеме * [http://100esim.el.kz/kz/bio/asel_dalieva Менің өмірбаяным:Әсел Далиева]